مَتّیٰ 17
17-نجی باب
عیسانینگ گُرنوشی اویتگِیَر
مَرقُس 9:2-13؛ لوقا 9:28-36
1آلتی گوندِن سُنگ عیسی یانینا یِکه پِطرُسی، یعقوبی و یوحنانی آلیپ، بیر بِییک داغینگ اوستونه چیقدی. 2شُل یِرده اُلارینگ گُزلِرینینگ اُوونده اُنونگ یوزی اویتگِدی. اُنونگ یوزی گون کیمین پارلادی، لِباسی نور کیمین دیم-آق بُلدی. 3بیردِن اُلارا موسی بیلِن اِلیاس گُروندی. اُلار عیسی بیلِن کِپلِشیپ دوردیلار. 4پِطرُس عیسی: «آقام! بیزه بو یِرده بُلماق قاوی. اِگِر ایسلِسِنگ، بو یِرده اوچ سایِبان دیکِیین: بیری — سانگا، بیری — موسی، بیری — اِلیاسا» دییدی. 5اُل هِنیز کِپلَپ دورقا، یاغتی بیر بولوت اُلارینگ اوستونی اُرتدی. بولوتدان بیر سِس گِلیپ: «بو مِنینگ عزیز اُغلومدیر، مِن اُندان کَن راضیدیرین. اُنگا قولاق آسینگ» دییدی. 6شَگیرتلِر مونی اِشیدِنلِرینده، قاتی قُرقوپ، یوزین ییقیلدیلار. 7اِمّا عیسی گِلیپ، اُلارا اِلینی دِگریپ: «تورونگ، قُرقمانگ» دییدی. 8اُلار باشینی قالدیریپ سِرِدِنلِرینده، عیسادان باشغا هیچ کیمی گُرمِدیلِر.
9داغدان اینیپ گِلیَرکَلِر، عیسی اُلارا: «اینسان اُغلی اُلومدِن دیرِلیَنچَه، گُرِن زاتلارینگیزی هیچ کیمه آیتمانگ» دیییپ تابشیردی. 10شَگیرتلِری اُندان: «اُندا نَمه اوچین دین عُلَمالار اَوَّل اِلیاس گِلمِلیدیر دیییَرلِر؟» دیییپ سُرادیلار. 11عیسی اُلارا: «دُغرودان-دا، اِلیاس گِلیپ، هِمّه زادی بِجِرمِلی. 12اِمّا مِن سیزه شونی آیدایین: اِلیاس اِییَم گِلدی، اُنی تانیمادیلار، اُنگا ایسلَن زاتلارینی اِتدیلِر. اینسان اُغلی-دا اِدیل شُنونگ یالی، اُلارینگ اِلیندِن اِذیِت چِکِر» دیییپ جُغاپ بِردی. 13شُندا شَگیرتلِر اُنونگ اُزلِرینه یحیی تَعمید بِریَنچی بارادا گورّونگ بِریَندیگینه دوشوندیلِر.
عیسی دیوانا اُغلانی شِفا بِریَر
مَرقُس 9:2-13؛ لوقا 9:28-36
14اُلار جِماغاتینگ یانینا یِتیپ باریارقالار، بیر آدام عیسانینگ یانینا گِلیپ، اُنونگ اُوونده دیزا چُکدی. 15اُل: «آقام، اُغلوما رِحم اِت! اُل توتغایلی، آرتیقماچ عاذاپ چِکیَر، باسیم-باسیمدان اُزونی اُدا، سووا اوریار. 16مِن اُنی سِنینگ شَگیرتلِرینگه گِتیردیم، اِمّا اُلار شِفا بِریپ بیلمِدیلِر» دییدی.
17عیسی: «اِی، ایمانسیز هِم یُلدان چیقان نِسل! مِن هاچانا چِنلی سیزینگ بیلِن بیله بُلوپ، سیزه جیدایین؟ اُغلانی شو یِره، مِنینگ یانیما گِتیرینگ» دییدی. 18عیسی جینا چیقماغینا قاتی دِستور بِردی، جین اُغلاندان چیقیپ گیتدی. اُغلان شُل واقتینگ اُزونده شِفا آلدی.
19سُنگرا شَگیرتلِر عیسانینگ یانینا گِلیپ، اُز-اُزلِریکَه اُندان: «بیز نَمه اوچین آرخو-جینی چیقاریپ بیلمِدیک؟» دیییپ سُرادیلار. 20عیسی هِم اُلارا: «گِرِکلی ایمانینگیزینگ یُقدوغی اوچین شِیله بُلدی. سیزه دُغروسینی آیدیارین: بیر خَردِل دَنهسی یالی ایمانینگیز بُلوپ، شو داغا: ”بو یِردِن اُل یِره گُچ“ دییسِنگیز، اُل گُچِر. سیزه باشارتماجاق زات بُلماز. [ 21بو هیلی آرخو-جینلاری خودایا آرازا توتوپ، دُغا-دیلِگ اِتمِکدِن باشغا هیچ زات بیلِن چیقاریپ بُلیان دَلدیر]» دییدی.
عیسی اُز اُلومیندِن ایکیلِنجی گِزِگ آیدیار
22بیر گون جلیلهده اویشِنلِرینده، عیسی اُلارا: «اینسان اُغلی آداملارینگ اِلینه تابشیریلار. 23اُنی اُلدورِرلِر، اِمّا اُل اوچولِنجی گون دیرِلِر» دییدی. شَگیرتلِر مونگا خاص قیناندیلار.
عیباداتخانانینگ مالییاتی
24عیسی بیلِن شَگیرتلِر کَفَرناحوما گِلِنلِریندِن سُنگ، عیباداتخانانینگ مالییاتینی ییغنایانلار پِطرُسینگ یانینا گِلیپ: «سیزینگ اُستادینگیز عیباداتخانا حاقینی بِرِنُقمی؟» دیییپ سُرادیلار. 25پِطرُس: «بِریَر» دییدی. پِطرُس اُیه گِلِنده، عیسی اُندان: «شمعون، سِن نَمه دیییَرسینگ؟ یِر یوزوندَکی پاتیشاهلار مالییاتی کیمدِن آلیارلار؟ اُز اُغولّاریندانمی یا بیگانهلِردِن؟» دیییپ سُرادی. 26پِطرُس اُنگا: «بیگانهلِردِن» دییِنده، عیسی اُنگا: «اُندا اُغولّار آزاتدیر. 27اِمّا اُلار نارضا بُلماز یالی، دِریا گیت-ده، قانگراق اُقلا. قانگراقا دوشِن اَوَّلکی بالیغی آلیپ، آغزینی آچسانگ، مالییات بِرمَگه گِرِک سِکَّنی تاپارسینگ. اُنی آل-دا، مِنینگ اوچین و اُزونگ اوچین هِم مالییات بِرمِگی حُکمونده اُلارا بِر» دییدی.
knc_Arab kas_Arab urd_Arab knc_Arab azb_Arab azb_Arab pes_Arab knc_Arab azb_Arab azb_Arab azb_Arab kas_Arab azb_Arab azb_Arab azb_Arab